شه‌فه‌ق نيوز/ بانك رافده‌ين ئاشكراى وه‌رده‌وامبوينى كرد له‌ داين مووچه‌ى كارمه‌نده‌يل و خاوه‌ن ده‌روازه‌يل تايبه‌ت له‌ڕێ لقه‌يلى له‌ به‌غدا و پاريزگايه‌يل تر وڵاته‌گه‌.
له‌ى باوه‌ته‌و، نويسينگه‌ى ره‌سانن بانكه‌گه‌ له‌ به‌ياننامه‌يگ وت: بانكه‌گه‌ دارايى نه‌خت فريه‌يگ ديرێد ئه‌را دابه‌شكردن مووچه‌ له‌بان كارمه‌نده‌يل و هه‌قده‌س خاوه‌ن ده‌روازه‌ى نويسينگه‌يل و چينه‌يل تر وه‌بى داوڕيان دوياى ئه‌وه‌گ بڕه‌ دارايى فريه‌يگ ئه‌را پڕه‌وكردن لقه‌يلى ته‌رخان كرد.
جى باسه‌، بانكه‌گه‌ باس له‌وه‌يش كرد له‌ڕێ كارت ئه‌لكتۆنييه‌و مووچه‌ى كارمه‌نده‌يل ئه‌ياد وه‌گووره‌ وه‌خت و واده‌ى دابه‌شكردنى ك له‌لايه‌ن هه‌ر ده‌زگايگه‌و ديارى كرياگه‌.
